b'\n_START_ARTICLE_\nVariklinis vagonas\n_START_PARAGRAPH_\nVariklinis vagonas (angl. power car, rus. \xd0\xbc\xd0\xbe\xd1\x82\xd0\xbe\xd1\x80\xd0\xbd\xd1\x8b\xd0\xb9 \xd0\xb2\xd0\xb0\xd0\xb3\xd0\xbe\xd0\xbd) \xe2\x80\x93 vagonas, kuriame \xc4\xafrengtas traukos variklis (garo, dyzelinis ar elektros) arba automotris\xc4\x97. Toks vagonas atlieka dvejopas funkcijas \xe2\x80\x93 tiek paprasto vagono (keleivi\xc5\xb3 ar krovini\xc5\xb3 perve\xc5\xbeimas), tiek lokomotyvo (traukinio varymas). Varikliniai vagonai (ne automotris\xc4\x97s) paprastai yra naudojami kaip traukini\xc5\xb3 dalys._NEWLINE_Varikliniai vagonai b\xc5\xabdingi gele\xc5\xbeinkeliams (\xc4\xafskaitant metro traukinius) ir tramvajams. Angli\xc5\xa1ku terminu angl. power car vadinami ir lokomotyvai, kurie savo forma esteti\xc5\xa1kai ir aerodinami\xc5\xa1kai suderinti su likusiu traukiniu._NEWLINE_Beveik visi greitieji traukiniai naudoja variklinius vagonus, da\xc5\xbenai \xe2\x80\x93 abiejuose galuose. Pvz., JAV kompanijos \xe2\x80\x9eAmtrak\xe2\x80\x9c traukiniai Acela (gaminami Kanados kompanijos \xe2\x80\x9eBombardier\xe2\x80\x9c) sudaryti i\xc5\xa1 6 keleivini\xc5\xb3 vagon\xc5\xb3 ir dviej\xc5\xb3 variklini\xc5\xb3 vagon\xc5\xb3 galuose.'